Desert Dew Guest House is op die Modderfonteinplaas in Victoria-Wes, 35 km vanaf Drie Susters op die N1 geleë. Dié gastehuis het ook 'n ingang vanaf die N12.
Desert Dew Guest House is onlangs uitgebrei en die Vellewaenhuis is in 3 selfsorg-chalets omskep. Dié moderne eenhede is perfek vir 'n gesin. Daar is 6 kamers en 3 selfsorg-chalets beskikbaar. Die kamers is ruim en die 2 luukse kamers het elkeen 'n en suite-badkamer met 'n bad en 'n stort. Linne en handdoeke word voorsien.
Die plaas het slaapplek vir 32 gaste en bied verblyf wat aan alle voorkeure voldoen.
Desert Dew Guest House se plaaskombuis is die perfek…
Desert Dew Guest House se plaaskombuis is die perfekte plek vir gaste op soek na outydse Karoo-kos met 'n moderne invloed. Vars plaaseiers, smullekker Karoo-lamsvleis en seisoenale groente wat jou smaakkliere sal bederf!
Die Perdeskoenberg op die plaas is die hoogste punt in 'n reguit lyn tussen Kaapstad en Johannesburg. Desert Dew Guesthouse lê halfpad tussen Kaapstad en Gauteng en is die perfekte plek om te ontspan voor die lang reis wat voorlê. Dié gastehuis ontleen sy naam aan die 6 fonteine op die plaas.
'n Grondpad van 14 km lei na die gastehuis.